**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2017. február 15-én (szerdán) 15.00 órakor megtartott testületi ülésén.

**Jelen vannak** Eged István FIDESZ-KDNP polgármester

Boros Csaba alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak**: Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deák Bernadett Műv. Ház vezető

Szabóné Szűcs Szilvia Idősotthon vez.

Zay Ágnes Napköziotthonos Óvoda intézményvez. hely.

Balogh Katalin báziskonyha vezető

Végh István Sportegyesület elnöke

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit. Megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az önkormányzat 2017. évi költségvetésének megtárgyalása.

Előterjesztő: Eged István polgármester

1. Pétervásárai helyi önszerveződő szervezetek 2016. évi elszámolásának és a 2017. évi támogatásának a megtárgyalása.

Előterjesztő: Eged István polgármester

1. Az önkormányzat 2017. évi munkatervének megtárgyalása.

Előterjesztő: Eged István polgármester

1. Az önkormányzat 2017. évi közbeszerzési tervének megtárgyalása.

Előterjesztő: Dr. Varga Attila jegyző

1. Nógrádi István haszonbérleti kérelmének megtárgyalása.

Előterjesztő: Eged István polgármester

1. Napköziotthonos Óvoda nyári zárva tartásának meghatározása.

Előterjesztő: Eged István polgármester

1. Pétervásárai Szociális Nonprofit Kft. Alapító Okirat módosításának megtárgyalása.

Előterjesztő: Eged István polgármester

1. Az önkormányzat szociális rendelete módosításának megtárgyalása.

Előterjesztő: Dr. Varga Attila jegyző

1. Az első világháborús emlékmű felújítására kiírt pályázaton való indulás megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1.napirend**

Az önkormányzat 2017. évi költségvetésének megtárgyalása.

**Eged István FIDESZ-KDNP polgármester**

Kérdezi a pénzügyi bizottság elnökét, hogy a bizottság tárgyalta-e az anyagot?

**Varró Magdolna biz. elnöke**

Igen a bizottság tárgyalta az anyagot és azt elfogadásra javasolja testület felé.

**Tóth János városüzemeltetési biz. elnöke**

A bizottság tárgyalta az anyagot és azt elfogadásra javasolja testület felé.

**Eged István FIDESZ-KDNP polgármester**

Az Intézményvezetőket kérdezi, hogy a saját költségvetésükkel kapcsolatban van-e felvetés, változtatás?

Tájékoztatás képen elmondja, hogy az intézményekhez nincs elég finanszírozás. Pétervására Városa saját bevétele terhére nyújt finanszírozást.

Minden intézmény hiánnyal működik. Reméli, hogy ez csökkenni fog a bérkompenzáció miatt.

Kéri, hogy mindenki fokozottan figyeljen oda a takarékoskodásra.

Aktívan figyeljék a pályázati lehetőségeket.

Határozottan javasolja, hogy az alapítványokat támogassák az adójuk 1 %-val.

A cafetéria maradt.

**Tóth János képviselő**

Az út és a Kossuth úti járda nagyon fontos.

**Eged István FIDESZ-KDNP polgármester**

Mint már egy párszor említette, az a járdarész lehet, hogy belefér a zöld város projektbe, ami be van adva. Még mindig nincs elbírálva. Nem tudjuk, hogy nyertünk-e a pályázaton vagy nem.

**Tóth János képviselő**

Figyelembe kell venni, hogy melyik a fontosabb, mivel van régebb óta gond.

Járda a hídtól a postáig, vagy a kishídig. Az út szerkezete szintre legyen emelve.

**Barta Gábor képviselő**

A Béke úton a vízelvezetést meg kell oldani, ugyanis a csapadékvíz egy portán zúdul át.

**Eged István FIDESZ-KDNP polgármester**

A TOP-os pályázatról márciusban már lesz döntés, ebben benne van a Kossuth úti járdaszakasz is.

Kérdezi, hogy ezzel a napirendi ponttal kapcsolatban van-e még kérdés, vélemény?

Amennyiben nincs kérdés kéri, hogy aki egyetért az önkormányzat 2017. évi költségvetésének megtárgyalása az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselő-testületének**

**3/2017. (II.16.) számú önkormányzati rendelete**

**az önkormányzat 2017. évi költségvetéséről**

Pétervására Város Önkormányzatának Képviselőtestülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, figyelemmel az államháztartásról szóló 2011. évi CXCV törvény 23. §-ára, Pétervására Város Önkormányzata 2017. évi költségvetéséről a következőket rendeli el:

A rendelet hatálya kiterjed az önkormányzaton belül önállóan működő költségvetési szervekre is.

**1. §**

1. A képviselőtestület az önkormányzat 2017. évi költségvetésének

bevételi főösszege: 756.275.813 Ft

kiadási főösszege: 898.276.490 Ft

hiánya (bevételek és kiadások egyenlege): 142.000.677 Ft

1. A költségvetési hiány belső finanszírozására szolgáló

előző évi pénzmaradvány összege: 90.314.046 Ft

ebből: - működési célú pénzmaradvány: 1.457.325 Ft

- felhalmozási célú pénzmaradvány: 88.856.721 Ft

(3) A költségvetési hiány külső finanszírozására szolgáló

Kiegészítő (rendkívüli) támogatás (működési) 51.686.631 Ft

**2. §**

A 2017. évi költségvetés bevételeinek és kiadásainak összevont pénzforgalmi mérlegét az 1. melléklet tartalmazza.

**3. §**

(1) Az önkormányzat bevétele forrásonként a következők szerint oszlik meg:

Intézményi működési bevétel 136.151.779 Ft

Sajátos működési bevétel 49.440.000 Ft

Önkormányzat költségvetési támogatása 437.625.038 Ft

Felhalmozási és tőkejellegű bevétel 29.890.000 Ft

Végleges pénzeszköz átvétel, támogatás értékű bevétel 80.347.364 Ft

Előző évi pénzmaradvány 90.314.046 Ft

Intézmény finanszírozás 74.508.263 Ft.

(2) Az (1) bekezdés szerinti bevételeket intézményenként a 6. melléklet tartalmazza.

**4. §**

(1) Az önkormányzat kiadásait az alábbiak szerint határozza meg:

Önkormányzat működési kiadása 372.771.609 Ft

ezen belül: személyi juttatások 166.454.050 Ft

munkaadókat terh. jár. 30.522.306 Ft

dologi jell. kiadások 175.795.253 Ft

Végleges pénzeszköz átadás 336.477.958 Ft

ezen belül: működési célú 332.199.897 Ft

felhalmozási célú 4.278.061 Ft

Felhalmozási kiadások 60.234.796 Ft

Kölcsönök nyújtása, hiteltörlesztés 11.300.000 Ft

Tartalékok 42.983.864 Ft

Intézmény finanszírozás 74.508.263 Ft

(2) Pétervására Város Önkormányzata 2017. évi tartalékai: A Pétervására és környéke szennyvíz beruházási társulás céltartaléka, 42.983.864 Ft felhalmozási jellegű.

(3) A tartalékkal a Pétervására és környéke szennyvíz beruházási társulás rendelkezik.

(4) A speciális céljellegű támogatások államháztartáson kívüli szervezetek és személyek részére, csak elszámolási kötelezettséggel, külön szerződés alapján folyósítható. Közzététele a [www.petervasara.hu](http://www.petervasara.hu) honlapon történik.

A képviselőtestület döntése alapján támogatásban részesíthető szervezetek

Pétervására Sportegyesület labdarúgás: 6.000.000 Ft (működési)

labdarúgás: 3.450.000 Ft (pályázati önrész)

sakk: 250.000 Ft

karate 250.000 Ft

asztalitenisz 250.000 Ft

autómotor-sport 150.000 Ft

röplabda 100.000 Ft

kerékpár 150.000 Ft

PETIFE 100.000 Ft

Pétervásárai Sporthorgász Egyesület 300.000 Ft

Polgárőr Egyesület 500.000 Ft

Galambász Egyesület 30.000 Ft

Nyugdíjasok pétervásárai szervezete 50.000 Ft

Katolikus Egyházközség 2.366.000 Ft

Egyéb (egyéb alapítv.) 100.000 Ft

AVIPE 200.000 Ft

(5) A kiadási előirányzatot az önkormányzat önállóan működő intézményeivel együtt a 2/1-15. melléklet részletezi.

**5. §**

Az önkormányzat kiemelt beruházási és felújítási előirányzata feladatonkénti felsorolását a 4. melléklet tartalmazza.

**6. §**

Az önállóan és részben önállóan gazdálkodó költségvetési szervek éves létszámkeretét (álláshelyeket) a rendelet 8. melléklete határozza meg.

**7. §**

Az étkezési nyersanyagnormát és a térítési díjakat a 10. melléklet tartalmazza

**8. §**

(1) A képviselőtestület felhatalmazza a polgármestert, hogy döntsön az átmenetileg szabad pénzeszközök 3 hónapot el nem érő időtartamú lekötéséről.

(2) Az önkormányzatnál és intézményeinél keletkező többletbevételek felhasználásáról a képviselőtestület dönt. Működési jellegű bevételi többletet a hiány csökkentésére használja fel. Felhalmozási jellegű többlet esetén tartalékba helyezi, melynek felhasználásáról később rendelkezik a testület.

(3) A képviselőtestület által jóváhagyott előirányzatok és költségvetési létszámkeretek közötti átcsoportosítást csak a képviselőtestület engedélyezhet, a kiemelt előirányzaton belül illetve létszámkereten belül az önállóan működő költségvetési szerv (az önkormányzatot is beleértve) a részelőirányzatokat – annak összegét nem érintve - önállóan módosíthatja.

(4) 2017. január 1-jétől e rendelet elfogadásának időpontjáig terjedő időtartamban a polgármester az önkormányzat költségvetését megillető bevételeket a hatályos jogszabályok szerint beszedte és az előző évi kiadási előirányzatokon belül a kiadásokat arányosan teljesítette. Az átmeneti gazdálkodás során beszedett bevételeket és teljesített kiadásokat e rendelet tartalmazza.

(5) A közfoglalkoztatással kapcsolatos kiadások elszámolásánál, az állam által nem fedezett költségek finanszírozását a Képviselőtestület a szociális juttatások keretének a terhére számolja el.

**9. §**

2017. évben Magyarország 2017. évi költségvetéséről szóló 2016. évi XC. törvényben meghatározottak szerint:

(1) A köztisztviselők illetményalapja 38.650 Ft.

(2) A közalkalmazottak illetménypótlékának alapja 20.000 Ft.

**Záró rendelkezések**

**10. §**

(1) Ez a rendelet a (2) bekezdésben foglalt kivétellel kihirdetése napján lép hatályba.

(2) A rendelet 7. §-ában meghatározott rendelkezései 2017. március 1-től lépnek hatályba.

Pétervására, 2017. február 15.

**Eged István Dr. Varga Attila**

**polgármester jegyző**

**2.napirend**

Pétervásárai helyi önszerveződő szervezetek 2016. évi elszámolásának és a 2017. évi támogatásának a megtárgyalása.

**Eged István FIDESZ-KDNP polgármester**

Volt olyan önszerveződő egyesület, aki sajnos nem kapta meg a támogatást időben, csak december vége felé. Türelmüket köszöni. Ezek az egyesületek nem tudták a támogatást időben elkölteni, ezért kérték, hogy a maradványösszeget idén költhessék el. Véleményem szerint ez a kérés támogatható.

Mivel itt nem csak egy egyesületről van szó, ezért több határozatot kell hozni.

Először is a 2016. évi elszámolás elfogadásáról, majd a 2017. évi támogatási igények elbírálásáról kell határozni.

Van-e még valakinek kérdése, hozzászólása?

Amennyiben nincs kérdés kéri, hogy aki egyetért a pétervásárai helyi önszerveződő szervezetek 2016. évi elszámolásának, és a 2017. évi támogatással az kézfelemeléssel szavazzon.

A képviselőtestület **egyhangú szavazattal** az alábbi határozatokat hozta:

**Pétervására Város Önkormányzat Képviselőtestületének 7/2017. (II.15.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervásárai Ifjúsági Egyesület számára 8/2016. (II.9.) határozatában megítélt 150.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** polgármester

**Pétervására Város Önkormányzat Képviselőtestületének 8/2017. (II.15.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Nyugdíjasok Pétervásárai Szövetsége számára 9/2016. (II.9.) határozatában megítélt 100.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** polgármester

**Pétervására Város Önkormányzat Képviselőtestületének 9/2017. (II.15.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervására Sportegyesület számára 7/2016. (II.9.) határozatában megítélt 7.100.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** polgármester

**Pétervására Város Önkormányzat Képviselőtestületének 10/2017. (II.15.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján az AVIPE számára 10/2016. (II.9.) határozatában megítélt 450.000,- Ft pénzügyi támogatás felhasználásáról készült írásbeli elszámolást elfogadta és a felhasználást a támogatási célnak megfelelőnek találta.

**Határidő:** folyamatos

**Felelős:** polgármester

**Pétervására Város Önkormányzat Képviselőtestületének 11/2017. (II.15.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervásárai Sporthorgász Egyesület számára engedélyezi a 11/2016. (II.9.) határozatában megítélt 300.000,- Ft pénzügyi támogatás felhasználásának 2017. évi felhasználását.

**Határidő:** folyamatos

**Felelős:** polgármester

**Pétervására Város Önkormányzat Képviselőtestületének 12/2017. (II.15.) határozata**

Pétervására Város Önkormányzatának Képviselőtestülete a helyi önszerveződő közösségek pénzügyi támogatásának rendjéről szóló 10/2007. (XI. 30.) rendeletének 10. §-a alapján a Pétervására Város Polgárőr Egyesület pénzügyi támogatás felhasználásáról készült írásbeli elszámolást elfogadta és engedélyezi számára a 12/2016. (II.9.) határozatában megítélt 500.000,- Ft pénzügyi támogatás és 2016. évben fel nem használt támogatás 2017. évi felhasználását.

**Határidő:** folyamatos

**Felelős:** polgármester

**Pétervására Város Önkormányzat Képviselőtestületének 13/2017. (II.15.) határozata**

1. Pétervására Város Önkormányzata 2017. február 6-án érkezett pályázata alapján támogatja a Pétervására Sportegyesület (a továbbiakban: Támogatott) pályázatát.

2. A támogatás felhasználásának célja: sport támogatása a Pétervásárán élő állampolgárok számára.

3. Az éves támogatás összege: 7.150.000,- Ft – azaz: Hétmillióegyszázötvenezer forint.

4. Az éves támogatás folyósításának ütemezése: havi bontásban.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

Határidő: azonnal

Felelős: polgármester

**Pétervására Város Önkormányzat Képviselőtestületének 14/2017. (II.15.) határozata**

1. Pétervására Város Önkormányzata 2017. január 13-án érkezett pályázata alapján támogatja a Pétervásárai Ifjúsági Egyesület (a továbbiakban: Támogatott) pályázatát.

2. A támogatás felhasználásának célja: önszerveződő közösségek tevékenységének támogatása a Pétervásárán élő állampolgárok számára.

3. Az éves támogatás összege: 100.000,- Ft, azaz: Egyszázezer forint.

4. Az éves támogatás folyósításának ütemezése egy összegben 2017. június 30-ig.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

Határidő: azonnal

Felelős: polgármester

**Pétervására Város Önkormányzat Képviselőtestületének 15/2017. (II.15.) határozata**

1. Pétervására Város Önkormányzata 2017. február 2-án érkezett pályázata alapján támogatja a Nyugdíjasok Pétervásárai Szövetsége (a továbbiakban: Támogatott) pályázatát.

2. A támogatás felhasználásának célja: közösségi tér biztosítása a Pétervásárán élő állampolgárok számára.

3. Az éves támogatás összege: 50.000,- Ft, azaz: Ötvenezer forint.

4. Az éves támogatás folyósításának ütemezése: két egyenlő részletben, 2017. április 1-ig és 2017. október 1-ig: 25.000,- Ft.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

Határidő: azonnal

Felelős: polgármester

**Pétervására Város Önkormányzat Képviselőtestületének 16/2017. (II.15.) határozata**

1. Pétervására Város Önkormányzata 2017. január 26-án érkezett pályázata alapján támogatja az AVIPE (a továbbiakban: Támogatott) pályázatát.

2. A támogatás felhasználásának célja: közösségi tér biztosítása a Pétervásárán élő állampolgárok számára.

3. Az éves támogatás összege: 200.000,- Ft, azaz: Kettőszázezer forint.

4. Az éves támogatás folyósításának ütemezése egy összegben, 2017. július 30-ig.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

Határidő: azonnal

Felelős: polgármester

**Pétervására Város Önkormányzat Képviselőtestületének 17/2017. (II.15.) határozata**

1. Pétervására Város Önkormányzata 2017. január 26-án érkezett pályázata alapján támogatja a Pétervásárai Sporthorgász Egyesület (a továbbiakban: Támogatott) pályázatát.

2. A támogatás felhasználásának célja: sport támogatása a Pétervásárán élő állampolgárok számára.

3. Az éves támogatás összege: 300.000,- Ft, azaz: Háromszázezer forint.

4. Az éves támogatás folyósításának ütemezése egy összegben, 2017. április 30-ig.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

Határidő: azonnal

Felelős: polgármester

**Pétervására Város Önkormányzat Képviselőtestületének 18/2017. (II.15.) határozata**

1. Pétervására Város Önkormányzata 2017. január 13-án érkezett pályázata alapján támogatja a Pétervására Város Polgárőr Egyesület (a továbbiakban: Támogatott) pályázatát.

2. A támogatás felhasználásának célja: önszerveződő közösségek tevékenységének támogatása.

3. Az éves támogatás összege: 500.000,- Ft, azaz: Ötszázezer forint.

4. Az éves támogatás folyósításának ütemezése: 2017. április 30-ig 125.000,-Ft, 2017. szeptember 30-ig 375.000,-Ft.

5. A Képviselőtestület felhatalmazza a polgármestert, hogy e határozata alapján Támogatott kezdeményezését követő 15 napon belül a Képviselőtestület döntésének megfelelő tartalommal támogatási szerződést kössön a Támogatottal.

Határidő: azonnal

Felelős: polgármester

**3.napirend**

Az önkormányzat 2017. évi munkatervének megtárgyalása.

**Eged István FIDESZ-KDNP polgármester**

Mindenki áttekinthette a táblázatot. Várja a javaslatokat.

A közmeghallgatás nincs benne, erre időpontot kell keresnünk.

**Tóth János képviselő**

Augusztus végén vagy szeptember elején, esetleg júliusban legyen egy beszámoló, hogy tudjuk hol tartunk.

**Eged István FIDESZ-KDNP polgármester**

Beszámoló inkább júniusban legyen.

**Varró Magdolna képviselő**

A közmeghallgatást tegyük novemberre.

**Eged István FIDESZ-KDNP polgármester**

Van-e még valakinek kiegészíteni valója?

Amennyiben nincs kérdés kéri, hogy aki egyetért az önkormányzat 2017. évi munkatervével az itt elhangzott módosításokkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 19/2017. (II.15.) határozata**

**Pétervására Város Önkormányzata Képviselőtestületének 2017. évi munkaterve**

|  |  |
| --- | --- |
| Ülés ideje | **Tervezett napirendek** |
| Február | **2017. február 15-ig**  **1.** Pétervására Város Önkormányzata 2017. évi költségvetési rendeletének beterjesztése  Előterjesztő: polgármester  Napirendi pontot előkészítő bizottság: Pénzügyi és Ügyrendi  **2.** Pétervására Város Önkormányzata 2017. évi összesített közbeszerzési tervének elfogadása  Előterjesztő: polgármester  Napirendi pontot előkészítő bizottság: --- |
| Március | **1**. Tájékoztató Pétervására város egészségügyi ellátásának helyzetéről  Előterjesztő: polgármester, egészségügyi ellátásban érintettek  Napirendi pontot előkészítő bizottság: ---  **2.** Beszámoló az utak, átereszek, csapadékvíz-elvezető árkok állapotáról  Előterjesztő: polgármester  Napirendi pontot előkészítő bizottság: Városüzemeltetési és Sport |
| Április | **1**. Beszámoló Pétervására Város Önkormányzata 2016. évi költségvetésének végrehajtásáról  Előterjesztő: polgármester  Napirendi pontot előkészítő bizottság: Pénzügyi és Ügyrendi  **2.** Pétervására Város Önkormányzata 2016. évi éves ellenőrzési és éves összefoglaló jelentésének elfogadása  Előterjesztő: polgármester  Napirendi pontot előkészítő bizottság: Pénzügyi és Ügyrendi |
| Május | **1.** Beszámoló Pétervására Város Önkormányzata 2016. évi gyermekjóléti és gyermek-védelmi feladatainak ellátásáról  Előterjesztő: polgármester  Napirendi pontot előkészítő bizottság: Szociális, Művelődési és Oktatási  **2.** Beszámoló a pétervásárai Napköziotthonos Óvoda munkájáról  Előterjesztő: polgármester, intézmény vezetője  Napirendi pontot előkészítő bizottság: Szociális, Művelődési és Oktatási  **3.** Beszámoló a Pétervására Járás Többcélú Társulás munkájáról  Előterjesztő: polgármester  Napirendi pontot előkészítő bizottság: --- |
| Június | **1.** Beszámoló a Szántó Vezekényi István Művelődés Háza és Könyvtár munkájáról  Előterjesztő: polgármester  Napirendi pontot előkészítő bizottság: Szociális, Művelődési, és Oktatási  **2.** Döntés a 2017/2018-as tanévkezdéshez nyújtandó beiskolázási támogatásról  Előterjesztő: polgármester  Napirendi pontot előkészítő bizottság: Szociális, Művelődési, és Oktatási |
| Augusztus | **1.** Javaslat Pétervására Város Önkormányzata 2018. évi belső ellenőri tervének összeállítására  Előterjesztő: jegyző  Napirendi pontot előkészítő bizottság: ---  **2.** Pétervására Város Önkormányzatának pénzügyi helyzetéről szóló beszámoló megtárgyalása  Előterjesztő: polgármester  Napirendi pontot előkészítő bizottság: Pénzügyi és Ügyrendi |
| Szeptember | **1.** Beszámoló a pétervásárai Időskorúak Otthona munkájáról  Előterjesztő: polgármester, munkaszervezet vezetője  Napirendi pontot előkészítő bizottság: Szociális, Művelődési, és Oktatási |
| Október | **1.** Tájékoztató a városban működő egyesületek, alapítványok munkájáról  Előterjesztő: polgármester  Napirendi pontot előkészítő bizottság: --- |
| November | **1.** Döntés a mikulás csomagról, ajándékról és az idősek csomagjáról  Előterjesztő: polgármester  Napirendi pontot előkészítő bizottság: Szociális, Művelődési, és Oktatási  **2.** Közmeghallgatás |

**Határidő:** folyamatos

**Felelős:** polgármester

**4.napirend**

Az önkormányzat 2017. évi közbeszerzési tervének megtárgyalása.

**Dr. Varga Attila jegyző**

Lehet, hogy nem kell közbeszerzés ebben az évben.

Módosítani bármikor lehet.

**Eged István FIDESZ-KDNP polgármester**

Inkább legyen mint később gondjaink legyenek.

A Zöld Város és a bölcsödés pályázat a megyénél a héten döntésre kerül.

**Pétervására Város Önkormányzat Képviselőtestületének 20/2017. (II.15.) határozata**

Pétervására Város Önkormányzat Képviselőtestületének 2017. évi összesített közbeszerzési tervét az alábbiak szerint fogadta el:

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | **CPV kód** | **Irányadó eljárásrend** | **Tervezett eljárási típus** | **Időbeli ütemezés** | | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Eszközbeszerzés** | --- | --- | --- | --- | --- | --- |
| **II. Építés**  **1. TOP-os pályázat Bölcsőde építés és óvoda felújítás** | --- | nemzeti értékhatárt elérő | Hirdetmény és tárgyalás nélküli eljárás (Kbt. 115. § (1) | 2017. július | 2017. december | nem |
| **2. TOP-os pályázat**  **Zöldváros** | --- | nemzeti értékhatárt elérő | Hirdetmény és tárgyalás nélküli eljárás (Kbt. 115. § (1) | 2017. július | 2017. december | nem |
| **3. VP-s pályázat**  **Könyvtár felújítása** | --- | nemzeti értékhatárt elérő | Hirdetmény és tárgyalás nélküli eljárás (Kbt. 115. § (1) | 2017. július | 2017. december | nem |
| **4. VP-s pályázat**  **Külterületi földutak** | --- | nemzeti értékhatárt elérő | Hirdetmény és tárgyalás nélküli eljárás (Kbt. 115. § (1) | 2017. július | 2017. december | nem |
| **III. Szolgáltatás-megrendelés** | --- | --- | --- | --- | --- | --- |
| **IV. Építési koncesszió** | --- | --- | --- | --- | --- | --- |
| **V. Szolgáltatási koncesszió** | --- | --- | --- | --- | --- | --- |

**Határidő:** azonnal

**Felelős:** polgármester, jegyző

**5.napirend**

Nógrádi István haszonbérleti kérelmének megtárgyalása.

**Eged István FIDESZ-KDNP polgármester**

Nógrádi István kérelmével kapcsolatban elmondja, hogy a szóban forgó területet korábban más művelte de vissza adta. Ezt szeretné most bérbe kivenni.

Van-e valakinek ezzel kapcsolatban kérdése?

Amennyiben nincs kérdés kéri, hogy aki egyetért Nógrádi István haszonbérleti kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 21/2017. (II.15.) határozata**

1. Pétervására Város Önkormányzat Képviselő-testülete úgy dönt, hogy 2017. február 1-től 3 évi időtartamra haszonbérbe adja Nógrádi István 3250 Pétervására, Petőfi út 92. szám alatti lakos részére, a pétervásárai 858 hrsz-ú területet összesen 3.000,-Ft/év áron.

2. A Képviselőtestület felkéri a jegyzőt a szükséges szerződés elkészítésére, és felhatalmazza a polgármestert a szerződés aláírására.

**Határidő:** azonnal

**Felelős**: jegyző, polgármester

**6.napirend**

Napköziotthonos Óvoda nyári zárva tartásának meghatározása.

**Zay Ágnes Napköziotthonos Óvoda intézményvezető hely**.

Tájékoztatás képen elmondja, hogy a nyári zárva tartás alatt a tisztasági festést, takarítást és karbantartást szeretnék elvégezni, elvégeztetni. Ez összesen hat hét melyből 2 festés, 2 takarítás, 2 pedig az egyéb munkák elvégzésére szolgálna.

Vagyis 2017. augusztus 1-től, augusztus 31-ig tartana a szünet.

**Dr. Varga Attila jegyző**

Nem jó így a dátum, mert augusztus 31.-e csütörtök, javasolja, hogy 2017. augusztus 1-től szeptember 1-ig tartson a nyári zárva tartás.

**Eged István FIDESZ-KDNP polgármester**

Van-e ezzel kapcsolatban kérdés, hozzászólás?

Amennyiben nincs kérdés kéri, hogy aki egyetért Napköziotthonos Óvoda nyári zárva tartásával a módosítás szerint az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 22/2017. (II.15.) határozata**

1. Pétervására Város Önkormányzat Képviselő-testülete a pétervásárai Napköziotthonos Óvoda (3250 Pétervására, Kossuth út 1.) nyári zárva tartását 2017. augusztus 1-től 2017. szeptember 1-ig határozza meg.

2. A Képviselőtestület felhívja az óvodavezető figyelmét arra, hogy az 1. pontban meghatározott időpontról a szülőket legkésőbb 2017. február 28-ig tájékoztassa.

**Határidő:** 2017. február 28.

**Felelős:** óvodavezető

**7.napirend**

Pétervásárai Szociális Nonprofit Kft. Alapító Okirat módosításának megtárgyalása.

**Eged István FIDESZ-KDNP polgármester**

Meg kell emelnünk a törzstőkét 3 millió forintra. Továbbá mivel az ügyvezető Németh Gábor volt és Ő már nem kívánja ezt tovább csinálni, ezért mást kell helyette kinevezni. Ezen kívül a felügyelőbizottsági tagoknak a mandátuma is lejárt.

Mivel az anyagok mindenki megkapta és tanulmányozhatta más kiegészíteni valója nincs.

Javasolja Németh Gábor helyére Nagy Ádámot.

Van-e ezzel a napirendi ponttal kapcsolatban van-e kérdés, hozzászólás, más javaslat? Több határozatról van szó, mint az az anyagból is kitűnt.

Amennyiben nincs kérdés kéri, hogy aki egyetért Pétervásárai Szociális Nonprofit Kft. Alapító Okirat módosításának tárgyalásával az kézfelemeléssel szavazzon.

A képviselőtestület **egyhangú szavazattal** az alábbi határozatokat hozta:

**Pétervására Város Önkormányzat Képviselőtestületének 23/2017. (II.15.) határozata**

Pétervására Város Önkormányzat Képviselőtestülete 7 igen szavazat mellett, mint a Pétervásárai Szociális Nonprofit Korlátolt Felelősségű Társaság Alapítója, a 2013. évi CLXXVII. tv. 13. §. – ban foglalt előírásra figyelemmel úgy dönt, hogy a Pétervásárai Szociális Nonprofit Korlátolt Felelősségű Társaság törzstőkéjét a mai nappal 2.500.000,- Ft-tal, az eddigi 500.000,- Ft-ról 3.000.000,- Ft-ra, azaz Hárommillió forintra emeli fel, amely törzstőke emelés teljes egészében pénzbeli hozzájárulásból áll. A törzstőke emelés 2.500.000,- Ft összegéből 2017. február 20. napjáig 500.000,- Ft pénzbeli hozzájárulást bocsát rendelkezésre az alapító a társaság részére, a társaság bankszámlájára történő átutalás útján. A törzstőke emelés összegéből fennmaradó 2.000.000,- Ft-ot, azaz Kettőmillió forint törzsbetét részt legkésőbb 2020. február 15. napjáig bocsátja a társaság rendelkezésére a társaság bankszámlájára történő átutalás útján.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 24/2017. (II.15.) határozata**

A Pétervására Város Önkormányzat Képviselőtestülete 7 igen szavazat mellett úgy dönt, hogy a Pétervásárai Szociális Nonprofit Korlátolt Felelősségű Társaság a 2013. évi V. tv. rendelkezéseivel összhangban állóan működik tovább.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 25/2017. (II.15.) határozata**

A Pétervására Város Önkormányzat Képviselőtestülete 7 igen szavazat mellett úgy dönt, hogy a társaság ügyvezetőjét, Németh Gábor (születési hely, idő: Eger, 1990. 07. 18. an: Unghy Zsuzsanna, adóazonosító jele: 8451234194) 3250 Pétervására, Kossuth Lajos út 60. sz. alatti lakost a mai nappal az ügyvezetői tisztségéből visszahívja.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 26/2017. (II.15.) határozata**

A Pétervására Város Önkormányzat Képviselőtestülete 7 igen szavazat mellett úgy dönt, hogy a Pétervásárai Szociális Nonprofit Korlátolt Felelősségű Társaság ügyvezetője a mai naptól, határozatlan időtartamra, önálló cégjegyzési és képviseleti jogosultsággal:

Nagy Ádám

(Eger, 1991. 05. 17. an: Sávolt Tímea, adóazonosító jele: 8454260064)

3250 Pétervására, Alvég u. 2. szám alatti lakos.

Az ügyvezető az ügyvezetői tisztségét megbízási jogviszony keretében látja el, díjazásáról az alapító a későbbiekben határoz.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 27/2017. (II.15.) határozata**

Pétervására Város Önkormányzat Képviselőtestülete 7 igen szavazat mellett úgy határoz, hogy a Pétervásárai Szociális Nonprofit Kft. felügyelő bizottság tagjának a mai naptól 2020. február 15. napjáig terjedő határozott időtartamra megválasztja dr. Varga Attila (szül. hely, idő: Budapest, 1967.06.19. anyja neve: Tar Katalin) 3300 Eger, Ágas utca 3. fsz. 5. a. szám alatti lakost.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 28/2017. (II.15.) határozata**

Pétervására Város Önkormányzat Képviselőtestülete 7 igen szavazat mellett úgy határoz, hogy a Pétervásárai Szociális Nonprofit Kft. felügyelő bizottság tagjának a mai naptól 2020. február 15. napjáig terjedő határozott időtartamra megválasztja Tóthné Németh Barbara szül. hely, idő: Eger, 1982. 02. 04. anyja neve: Vadász Borbála) 3250 Pétervására, Petőfi Sándor út 35. szám alatti lakost.

Határidő: azonnal

Felelős: Eged István polgármester

**Pétervására Város Önkormányzat Képviselőtestületének 29/2017. (II.15.) határozata**

Pétervására Város Önkormányzat Képviselőtestülete 7 igen szavazat mellett úgy határoz, hogy a Pétervásárai Szociális Nonprofit Kft. felügyelő bizottság tagjának a mai naptól 2020. február 15. napjáig terjedő határozott időtartamra megválasztja Braun József (szül. hely, idő: Eger, 1972. 01. 28. anyja neve: Szántó Mária Terézia) 3250 Pétervására, Köztársaság út 2. szám alatti lakost.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 30/2017. (II.15.) határozata**

A Pétervására Város Önkormányzat Képviselőtestülete 7 igen szavazat mellett úgy dönt, hogy a fenti határozatokra és a Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény rendelkezésére figyelemmel hatályon kívül helyezi a Társaság eddig hatályos alapító okiratát, egyúttal elfogadja a társaság alapító okiratát módosító okiratot, valamint a 2013. évi V. tv. rendelkezéseinek megfelelő, hatályos, egységes szerkezetbe foglalt alapító okiratot a tag által aláírt és jelen okirathoz csatolt formában.

**Határidő:** azonnal

**Felelős:** Eged István polgármester

**Pétervására Város Önkormányzat Képviselőtestületének 31/2017. (II.15.) határozata**

A Pétervására Város Önkormányzat Képviselőtestülete 7 igen szavazat mellett úgy dönt, hogy a fenti határozatok okán szükséges okiratok elkészítésével és a cégváltozási eljárásban történő képviselettel megbízza a Bajzát Ügyvédi Irodát (3300 Eger, Törvényház u. 13-15.), és egyben felhatalmazza az Önkormányzat Polgármesterét, hogy a cégváltozási eljárásban szükséges okiratokat az Önkormányzat, mint alapító képviseletében aláírja.

**Határidő:** azonnal

**Felelős:** Eged István polgármester

**8.napirend**

Az önkormányzat szociális rendelete módosításának megtárgyalása.

**Dr. Varga Attila jegyző**

Tájékoztatás képen elmondja, hogy néhány módosítást kellett eszközölni a rendeletben.

**Eged István FIDESZ-KDNP polgármester**

Van-e ezzel a napirendi ponttal kapcsolatban van-e kérdés, hozzászólás, más javaslat?

Amennyiben nincs kérdés kéri, hogy aki egyetért az önkormányzat szociális rendelete módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta:

**Pétervására Város Önkormányzat Képviselő-testületének**

**4/2017. (II.16.) számú önkormányzati rendelete**

**Pétervására Város Önkormányzat Képviselő-testületének**

**a pénzbeli és természetbeni támogatások rendszeréről,**

**valamint a személyes gondoskodást nyújtó szociális és gyermekjóléti ellátási formák szabályairól szóló 4/2015. (II.13.) önkormányzati rendelet módosításáról**

Pétervására Város Önkormányzata Képviselőtestülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, 132. § (4) bekezdés g) pontjában, valamint a gyermekek védelméről és a gyámügyi igazgatásról szól 1997. évi XXXI. törvény 29. §-ában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. (1) bekezdés 8. és 8a. pontjában meghatározott feladatkörében eljárva a következőket rendeli el:

**1. §**

A R. 12. § (2) bekezdése helyébe az alábbi rendelkezés lép:

„(2) A lakhatási támogatás a kérelmezőt a kérelem benyújtását követő hónap első napjától illeti meg.”

**2. §**

A R. 29. § (2) bekezdése helyébe az alábbi rendelkezés lép:

„(2) A házi segítségnyújtás intézményi térítési díja 750 Ft/óra, a szociálisan nem rászoruló esetén 4.800,-Ft/óra.”

**3. §**

A R. 31. § (2) bekezdése helyébe az alábbi rendelkezés lép:

„(2) A jelzőrendszeres házi segítségnyújtás térítési díja 75 Ft/nap, szociálisan nem rászoruló esetén 210 Ft/nap.”

**4. §**

A R. 32. § (2)-(3) bekezdései helyébe az alábbi rendelkezések lépnek:

„(2) A támogató szolgáltatás keretében nyújtott személyi segítés térítési díja 500 Ft/óra, szociálisan nem rászoruló esetén 2.500 Ft/óra.

(3) A támogató szolgáltatás keretében nyújtott szállítási szolgáltatás térítési díja 80 Ft/km, szociálisan nem rászoruló vagy egyéb személy szállítása esetén 200 Ft/km.”

**5. §**

A R. 2. és 3. melléklete helyébe e rendelet 1. és 2. melléklete lép.

**6. §**

(1) E rendelet – a (2) bekezdésben foglaltak kivételével - 2017. március 1-jén lép hatályba.

(2) E rendelet 1. §-a 2017. április 1-jén lép hatályba, a rendelkezéseit ezen időpontot követően indult ügyekben kell alkalmazni.

Pétervására, 2017. február 15.

**Eged István Dr. Varga Attila**

**FIDESZ-KDNP jegyző**

**polgármester**

**9.napirend**

Az első világháborús emlékmű felújítására kiírt pályázaton való indulás megtárgyalása.

**Eged István FIDESZ-KDNP polgármester**

Egy I. világháborús emlékmű felújítására lehet pályázni, ezzel kapcsolatban átadja a szót az aljegyző úrnak.

**Dr. Kerekes Tibor aljegyző**

Ezt a pályázatot az I. világháborús emlékművek helyreállítására írták ki.

A közmeghallgatáson elhangzott, hogy az emlékmű a tér síkja alatt van, ki kellene emelni a térből, ahogy régen is volt.

Ezzel a pályázattal egyúttal szeretnék megújítani az emlékművet is. A felújításban szerepel a talapzat megemelése, a címer kicserélése domborművel, külső felületek felújítása, a felíratok és a nevek betűinek megújítása.

**Eged István FIDESZ-KDNP polgármester**

Van-e ezzel a napirendi ponttal kapcsolatban van-e kérdés, hozzászólás, más javaslat?

Amennyiben nincs kérdés kéri, hogy aki egyetért első világháborús emlékmű felújítására kiírt pályázaton való indulással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 32/2017. (II.15.) határozata**

Pétervására Város Önkormányzat Képviselő-testülete úgy dönt, hogy pályázatot nyújt be a Közép- és Kelet-európai Történelem és Társadalom Kutatásért Közalapítvány által az első világháború történelmi emlékeit őrző emlékművek rendbetételére, renoválására, helyreállítására kiírt pályázatra.

**Határidő:** azonnal

**Felelős:** Eged István polgármester

**10.napirend**

Kérdések, interpellációk.

**Eged István FIDESZ-KDNP polgármester**

Van még egy-két dolog amit meg kell tárgyalni.

Kezdjük rögtön Bocsi Árpád kérelmével.

A levelet megkapta mindenki. Kérdezi a testületi tagokat, hogy van-e valakinek ezzel kapcsolatban kérdése, véleménye, hozzászólása?

**Barta Gábor képviselő**

Nem javasolja neki eladni. Meg kell nézni, hogy néz ki a portája.

**Eged István FIDESZ-KDNP polgármester**

Szintén nem javasolja az eladást.

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért Bocsi Árpád kérelmének elutasításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 33/2017. (II.15.) határozata**

Pétervására Város Önkormányzat Képviselő-testülete (a továbbiakban: Képviselőtestület) úgy dönt, hogy nem kívánja értékesíteni Bocsi Árpád Pétervására, Ady E. u. 22. szám alatti lakosnak a Pétervására, Ady E. u. 20. szám alatti ingatlanát.

**Határidő:** azonnal

**Felelős:** Eged István polgármester

**Eged István FIDESZ-KDNP polgármester**

Következik a Rákóczi szövetség támogatása.

Mindenki tudja, hogy ezt a szövetséget már évek óta támogatja az önkormányzatunk.

Javaslok 20.000.- Ft-os támogatást.

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért a 20.000.- Ft-os támogatással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 34/2017. (II.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy összesen 20.000 Ft-tal támogatja a Rákóczi Szövetséget.

2. A Képviselőtestület a támogatást a 2017. évi költségvetési rendeletében meghatározott keret terhére biztosítja.

**Határidő:** azonnal

**Felelős:** Eged István polgármester

**Dr. Varga Attila jegyző**

A vagyonrendeletünket módosítani kell.

A Pétervására, Kossuth út 1. sz. alatti ingatlanon az MSZP-nek 53 évre használati joga van bejegyezve. Az illetékes párt bérleti díj csökkentés kérne, 20.000.- Ft, helyett 15.000.- Ft.

Itt kívánja megjegyezni, hogy ha az MSZP-nek lesz bérleti díj csökkentés, akkor az úgy igazságos, hogy a FIDESZ-nek is legyen.

**Eged István FIDESZ-KDNP polgármester**

Van-e ezzel kapcsolatban van-e kérdés, hozzászólás, más javaslat?

Amennyiben nincs kérdés kéri, hogy aki egyetért az önkormányzat vagyon rendelete módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta:

**Pétervására Város Önkormányzat Képviselő-testületének**

**5/2017. (II.16.) számú önkormányzati rendelete**

**Pétervására Város Önkormányzat Képviselőtestületének**

**az önkormányzat vagyonáról, a vagyonhasznosítás rendjéről**

**és a vagyon kezeléséről szóló**

**9/2013. (VII.12.) önkormányzati rendelet módosításáról**

Pétervására Város Önkormányzat Képviselőtestülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 109. § (4) bekezdésében, és a nemzeti vagyonról szóló 2011. évi CXCVI. törvény (a továbbiakban: Nvtv.) 5. §-ban kapott felhatalmazás alapján - az Alaptörvény 32. cikk (1) bekezdés a) és e) pontjában meghatározott feladatkörében eljárva - a következőket rendeli el:

**1. §**

A az önkormányzat vagyonáról, a vagyonhasznosítás rendjéről és a vagyon kezeléséről szóló 9/2013. (VII.12.) önkormányzati rendelet 5. melléklettének 2.1.1. pontja helyébe az alábbi rendelkezés lép:

„2.1.1. 70 %-os díjkedvezmény adható:”

**Záró rendelkezések**

**2. §**

Ez a rendelet a kihirdetését követő napon lép hatályba.

Pétervására, 2017. február 15.

|  |  |
| --- | --- |
| **Eged István**  **FIDESZ-KDNP**  **polgármester** | **Dr. Varga Attila**  **jegyző** |

**Eged István FIDESZ-KDNP polgármester**

Tájékoztatás ad a Járási Hivatal épületével kapcsolatosan.

Elmondja, hogy az Önkormányzat nem járt jól, sőt az áfát nekünk kell megfizetnünk a Keglevich úti illetve a Rózsa úti ingatlan után is.

**Juhász Attila képviselő**

Az Egészégügyi Központ előtti gyalogátkelőn nem lehet közlekedni, ha esik az eső. A csapadékvíz mind a zebrán áll meg.

**Eged István FIDESZ-KDNP polgármester**

Kaptak rá ígéretet a Közút-tól, hogy meg fogják csinálni. Eddig nem történt semmi.

**Barta Gábor képviselő**

Elmondja, hogy az Eü. Központra felszereltek 6 db lámpát. Közben újabb 2 db-ot loptak el.

**Boros Csaba alpolgármester**

Ez már nevetséges. Vegyünk már valami kamerát és szereljük fel oda.

**Varró Magdolna képviselő**

Egyetért az alpolgármesterrel. Az Eü. Központ egyálltalán nincs levédve. A kamerák ebben is segítenének.

**Eged István FIDESZ-KDNP polgármester**

Kérdezi, hogy van-e még valakinek hozzászólása, bejelenteni valója?

**Deák Bernadett önkormányzati tanácsadó**

Pétervására Város Önkormányzata évek óta testvérvárosi kapcsolatot ápol Gyulakuta és Feled településekkel. A projekttel meglévő kapcsolatainkat szeretnénk tovább mélyíteni. További cél: a magyarok történelmének bemutatása, az önkormányzatok közötti tapasztalatcsere, a kulturális örökség ápolása, a 3 önkormányzat jelenlegi pályázati tevékenységeinek, eddigi elért eredményeinek bemutatása, tapasztalataik megosztása, jól bevált módszerek átadása egymásnak. A megvalósítás helyszínei: Pétervására, Ópusztaszer és Szeged. Célcsoport: az önkormányzatok által delegált személyek, a város lakosai. A későbbiekben magyarságtudati kapcsolatok erősödése, illetve szorosabb barátságok kialakulása várható.

**Eged István FIDESZ-KDNP polgármester**

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért a pályázaton indulással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 35/2017. (II.15.) határozata**

1. Pétervására Város Önkormányzatának Képviselőtestülete (a továbbiakban: Képviselőtestület) a Bethlen Gábor Alapkezelő Zrt. „Magyarország és a Kárpát-medence magyarok lakta települései közötti magyar-magyar kapcsolatok ápolását és fejlesztését célzó testvér-települési programok és együttműködések támogatása” tárgyú pályázati felhívására pályázatot nyújt be.

2. A Képviselőtestület által létrehozandó a pályázat sikeres lebonyolításához 2.500.000,-Ft összegű vissza nem térítendő támogatást igényel.

3. A Képviselőtestület felhatalmazza Eged István polgármestert a pályázattal kapcsolatos nyilatkozatok, dokumentumok, és - a pályázat kedvező bírálata esetén - a támogatási szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

Báziskonyha intézményt irányító élelmezésvezető vezetői megbízása 2017. február 2.-án lejárt, ezért azt egy évvel meg kellene hosszabbítani a jelenlegi vezetőnek Balogh Katalinnak.

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért Balogh Kata kinevezésének meghosszabbításával kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 36/2017. (II.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) Pétervására Város Önkormányzat fenntartásában működő Báziskonyha intézményt irányító élelmezésvezető vezetői megbízása 2017. február 2.-án lejárt. A vezetői állására új pályázatot kell kiírni.

2. A Képviselőtestület az új pályázat kiírásáig – legfeljebb 2017. december 31-ig - megbízza Balogh Katalin jelenlegi élelmezésvezetőt a vezetői teendők ellátásával.

**Határidő:** azonnal

**Felelős:** Eged István polgármester

**Dr. Varga Attila jegyző**

Ha már a Báziskonyhánál tartunk, akkor tájékoztatja a jelenlévőket, hogy mindenféleképpen új autóra van szükség az összetört autó helyett, mert a bérelt kisbuszt már kérik vissza a Váraszóiak.

Vagyis vásárolni kell egyet amivel meg lehet oldani az ételszállítást.

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért az autó vásárlásával kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 37/2017. (II.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy a Pétervásárai Báziskonyha részére összesen 6.700.000,-Ft értékben új kistehergépkocsit vásárol.

2. A Képviselőtestület az új gépjármű költségeit a 2017. évi költségvetési rendeletében meghatározott keret terhére biztosítja.

**Határidő:** azonnal

**Felelős:** Eged István polgármester

Balogh Katalin intézményvezető

**Dr. Varga Attila jegyző**

A Pétervásárai Katasztrófavédelmi Őrs (3250 Pétervására, Papláza u. 10.) részére támogatásként eszközt vásároltunk 83.000.- Ft értékben, ez egy takarítógép. Ezt támogatásként biztosítjuk az

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért az adományozással kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 38/2017. (II.15.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy a Heves Megyei Katasztrófavédelmi Igazgatóság Pétervásárai Katasztrófavédelmi Őrs (3250 Pétervására, Papláza u. 10.) részére támogatásként, 2017. február 15.-én egy Makita VC3011L típusú ipari takarítógépet adományoz összesen bruttó 83.000,-Ft értékben.

2. A Képviselőtestület felkéri Eged István polgármestert az adomány átadására.

**Határidő:** értelem szerint

**Felelős:** Eged István polgármester

**Dr. Varga Attila jegyző**

Igaz, hogy volt már ma szó a Szociális Nonprofit Kft-ről, de most támogatása nyújtásáról van szó a számlavezetési díj és egyéb a tőke emeléssel kapcsolatos költségek fedezésére.

130.000.- Ft-ról lenne szó.

Van-e ezzel kapcsolatban kérdés, hozzászólás, más javaslat?

Amennyiben nincs kérdés kéri, hogy aki egyetért az támogatás nyújtásával kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 39/2017. (II.15.) határozata**

Pétervására Város Önkormányzat Képviselő-testülete, mint a Pétervásárai Szociális Nonprofit Kft. alapítója a Nonprofit Kft. törzstőke emelésével kapcsolatos költségekre 130.000,-Ft összegben támogatást biztosít.

**Határidő:** azonnal

**Felelős:** Eged István polgármester

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs megköszöni a munkát és az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**